Diari Oficial de la Generalitat Valenciana


Sumari del DOGV 5394, del 23-11-2006 (2006/12267)

Informació pública de l'aprovació del projecte d'urbanització corresponent al programa d'actuació integrada per al desenvolupament del sector SUR-T-1 Sant Gregori.
-------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12827


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització corresponent al programa d'actuació integrada per al desenvolupament del sector SUR-T-1 Sant Gregori. [2006/F12328]  
L'Ajuntament Presidència, el 17 de maig de 2006, ha adoptat la següent resolució:   
Primer. Estimar o desestimar les al·legacions formulades en el procediment, pels motius exposats en l'informe tècnic transcrit en la part expositiva de la present resolució.  
Segon. Aprovar el projecte d'urbanització corresponent al programa d'actuació integrada per al desenvolupament del sector SUR-T-1 Sant Gregori, amb un pressupost global de 88.184.142,92 € (EM + 19% GG i BI, sense IVA), i condicionar-ne l'execució a les disposicions previstes en l'acord d'aprovació del programa d'actuació integrada i les següents que consten en l'informe de l'enginyer municipal de 6 d'abril de 2006:  
. Abans de l'inici de les obres (acta de comprovació del replanteig) caldrà aportar els convenis formulats amb les companyies subministradores (Iberdrola, Telefònica, Facsa, Cegas, etc.).  
En l'acta de replanteig s'aportaran, a més, les autoritzacions administratives pertinents per a l'execució de les diferents obres sectorials que ho requerisquen (Costes, Confederació Hidrogràfica o Carreteres).  
. Després de l'aprovació del projecte, i al marge de l'expedient de la reparcel·lació, l'urbanitzador aportarà, en el termini de dos mesos, el projecte d'expropiació corresponent al tram viari de connexió del sector, entre camí la Cossa i carretera CV-18, les obres del qual s'inclouen en el present projecte d'urbanització, i haurà de ser objecte, igual que la reparcel·lació, de tramitació independent.  
. En relació amb la condició fixada en l'acord d'aprovació del programa, sobre l'assistència i direcció tècniques durant l'execució de les obres, caldrà atenir-se al següent:  
1. La direcció facultativa serà designada per l'ajuntament, a proposta de l'urbanitzador. L'ajuntament es reserva la facultat de rebutjar aquesta proposta, per raons d'incompatibilitat, incapacitat o d'oportunitat, degudament justificades, si n'hi havia.  
2. L'urbanitzador proposarà així mateix una assistència tècnica per a garantir el correcte seguiment i control de les obres. El nomenament serà igualment ratificat per l'ajuntament, sent aplicables les cauteles i reserves expressades en el punt anterior.  
3. La proposta d'assistència tècnica contindrà com a mínim, les següents especificacions.  
. Nom de l'empresa i personal tècnic d'enllaç.  
. Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, connexions, revisions amb TV de canalitzacions, coordinació, gestió ambiental, etc.).  
. Pressupost, detallant costos de controls i d'assistència, justificant el seu import en relació amb les quanties habituals de control de qualitat i l'abast de la prestació (mínim 0'5% sobre PIM afectat).  
4. L'assistència tècnica cursarà informes periòdics i resultats dels controls a la direcció facultativa i a l'ajuntament, de manera sistemàtica i simultània. L'ajuntament podrà formular les instruccions pertinents a l'assistència tècnica, amb coneixement de la direcció, amb la finalitat de garantir l'efectiu seguiment i control de les obres.  
5. De conformitat amb l'establit en el programa, el cost de les actuacions descrites anirà a càrrec dels costos previstos en la proposició juridicoeconòmica, supervisant l'ajuntament el seu compliment i liquidació de manera similar al de les certificacions i liquidació de les obres.  
. Seran aplicables les disposicions relatives al replanteig, control i recepció de les obres establides en la legislació de contractes de l'estat.  
. S'aportarà còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.  
. En l'execució de les obres per a la instal·lació de xarxa de distribució de gas natural s'haurà de preveure els següents condicionaments, segons informe de l'enginyer de camins i de l'enginyer tècnic municipals de 22 de desembre de 2005:  
1 L'execució de l'obra s'ajustarà al que estableix la normativa vigent en matèria de senyalització d'obres, Ordre Circular de la Direcció general de Carreteres, Reglament Electrotècnic de Baixa Tensió, Llei 11/1998, General de Telecomunicacions, RD 2066/1996 aprovant el Reglament Tècnic i de Prestació del Servei de Telecomunicacions per Cable, Normes Urbanístiques del vigent PGOU de la ciutat de Burriana, acords adoptats per la citada mercantil amb aquest ajuntament i altra legislació d'aplicació juntament amb les pròpies especificacions assenyalades en la documentació tècnica presentada.  
(...)  
D'acord amb l'autorització de l'ús especial del sòl de domini públic al terme municipal de Burriana la mercantil Compañía Española de Gas, SA, (en l'actualitat, Gas Natural Cegas, SA) haurà de garantir la implantació de la seua xarxa fins als centres i dependències municipals, col·legis públics i altres centres d'interès, que seran designats per l'ajuntament amb la finalitat de disposar del servei de gas canalitzat a la totalitat d'aquests.  
5. El sol·licitant preveurà les mesures necessàries per a coordinar i compatibilitzar l'execució simultània de les seues obres amb les que foren pertinents per a la reparació o renovació de les canalitzacions d'aigua potable, en els diferents trams i fases de l'actuació, garantint el compliment dels terminis parcials i la reposició integral de les superfícies afectades, sense perjudici de les obligacions del concessionari del servei d'aigua potable a través dels acords o convenis que, si escau, s'articulen.  
6. S'haurà de preveure la construcció de les connexions domiciliàries previstes, almenys fins a línia de vorera, amb la finalitat d'evitar o minimitzar la duplicitat d'obres en calçada en els mateixos àmbits o trams viaris. Els armaris de connexions domiciliàries que si escau es construïsquen, s'incorporaran als immobles o parcel·les a què es destinen, sense sobrepassar l'alineació oficial de façana.  
(...)  
8. Amb la finalitat de completar la informació disponible en l'ajuntament, i una vegada acabada l'obra, la mercantil Gas Natural Cegas, SA, proporcionarà còpia en suport magnètic (en format dxf) amb el detall de tota la xarxa de canalitzacions efectuada.  
(...)  
10. Seran d'aplicació les condicions particulars establides en l'expressada Resolució de la Conselleria d'Innovació i Competitivitat de data 21 de desembre de 2001, en particular les referents a normativa aplicable, modificacions, controls, assajos i garanties de muntatge i explotació de la xarxa.  
(...)  
Tercer. Trametre el projecte d'urbanització a la Conselleria competent en matèria d'Urbanisme, en compliment del que disposa l'article 59.3 LRAU.  
Quart. Publicar l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.  
Cinqué. Notificar la present resolució als interessats, i comunicar-los que, segons que disposen els articles 166 i 167.3 de la Llei 16/2005, de 30 de desembre, Urbanística Valenciana, podran retribuir l'urbanitzador en metàl·lic sempre que se sol·licite mitjançant document públic o compareixença administrativa i es notifique l'urbanitzador i a l'Ajuntament dins dels dos mesos següents a la notificació. La sol·licitud s'acompanyarà de garantia, real o financera, bastant, que assegure el desembors de la retribució. La quantia i el contingut de l'aval o garantia a prestar es comunicarà individualment a cada propietari per la mercantil Urbanización Golf Sant Gregori, SA.  
Sisè. Contra la present resolució, com a acte que posa fi a la via administrativa, escau interposar, en el termini d'un mes comptador des de la seua notificació, recurs potestatiu de reposició davant aquest ajuntament, o, en el termini de dos mesos, recurs contenciós administratiu davant el jutjat d'aquesta jurisdicció de Castelló de la Plana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.  
Burriana, 19 d'octubre de 2006.. L'alcalde: Alfonso Ferrada Gómez.